《登齐云楼》
宋代·孔平仲

登彼齐云楼，下视江州城。城前俯大江，流水与天平。

人烟疏复俯，渔舟纵复横。其下各有人，人各有所营。

意气充宇宙，机巧斗生狞。蠢然大块中，何异蚁虱蝇。

天地一何广，人物一何微。蛮氏与触氏，纷争谁是非。

就令有所得，究竟欲何为。所以达观人，事事弃置之。

登彼齐云楼，览世良可悲。不如饮美酒，浩歌醉言归。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。